Skupnost prispeva k vzpostavitvi in razvoju vseevropskih omrežij na področju prometa. Ukrepi Skupnosti so namenjeni pospeševanju medsebojnega povezovanja in medobratovalnosti nacionalnih omrežij, pa tudi dostopa do teh omrežij. Skupnost pripravi vrsto smernic, ki zajemajo cilje, prednostne naloge in splošno zasnovo ukrepov, predvidenih na področju vseevropskih omrežij; v teh smernicah se opredelijo projekti skupnega interesa Skupnost izvaja ukrepe, za katere se izkaže, da so potrebni za zagotovitev medobratovalnosti omrežij. Skupnost lahko podpira projekte skupnega interesa, ki jih podpirajo države članice, zlasti s študijami izvedljivosti, kreditnimi garancijami ali subvencioniranjem obrestnih mer; Skupnost lahko prek Kohezijskega sklada pomaga financirati tudi posebne projekte v državah članicah na področju prometne infrastrukture. Skupnost pri svojih dejavnostih upošteva potencialno ekonomsko upravičenost projektov. Skupnost se lahko odloči za sodelovanje s tretjimi državami, da bi podprla projekte skupnega interesa in zagotovila medobratovalnost omrežij. (Člena 154 in 155 Pogodbe)

Cilji Izvajalska agencija za vseevropsko prometno omrežje je odgovorna za tehnično in finančno izvajanje Komisijinega programa za vseevropsko prometno omrežje. Njena vloga je izboljšati učinkovitost izvajanja vseevropskega omrežja z manjšimi stroški; krepiti povezave med vseevropskim prometnim omrežjem in skupnostmi strokovnjakov; priskrbeti visoko strokovno znanje in olajšati zaposlovanje specializiranega osebja; zagotoviti boljše usklajevanje financiranj z drugimi instrumenti Skupnosti; omogočiti poenostavitev in prožnost izvajanja vseevropskega prometnega omrežja; izboljšati prepoznavnost ukrepov Skupnosti na področju vseevropskega prometnega omrežja ter na splošno dodati vrednost upravljanju programa za vseevropsko prometno omrežje.

Naloge (a) Zagotoviti tehnično in finančno upravljanje projektov in dogodkov, ki se sofinancirajo v okviru proračuna za vseevropsko prometno omrežje; (b) zbiranje, analiziranje in pošiljanje Komisiji vseh informacij, potrebnih za izvajanje in načrtovanje programov vseevropskega prometnega omrežja; (c) zagotavljanje strokovne pomoči za pobudnike projektov in finančne institucije, odgovorne za upravljanje instrumenta garancij za posojila za projekte vseevropskega prometnega omrežja; (d) zagotavljanje tehnične in upravne podpore, ki jo zahteva Komisija. Njen matični direktorat, GD TREN, še naprej opravlja vse naloge v zvezi z oblikovanjem politike in institucionalne naloge, povezane z vseevropskim prometnim omrežjem.

1 – Usmerjevalni odbor Dejavnosti Agencije nadzoruje usmerjevalni odbor, ki ga trenutno sestavlja pet članov in en opazovalec. Člani usmerjevalnega odbora so imenovani za obdobje dveh let. Usmerjevalni odbor se načeloma srečuje štirikrat letno. Odobriti mora določene ukrepe in odločitve, preden se ti lahko začnejo izvajati. To velja na primer za administrativni proračun, kadrovski načrt, delovni program, letno poročilo o dejavnostih, začasne računovodske izkaze vseh prihodkov in odhodkov, zunanje ocenjevalno poročilo ter sprejetje več posebnih pravil in ukrepov itd. Odbor je redno informiran o številnih drugih dejavnostih. V izrednih in nujnih primerih se odločitve sprejemajo v okviru pisnega postopka. 2 – Direktor Imenuje ga Evropska komisija za obdobje petih let. 3 – Zunanja revizija Računsko sodišče. 4 – Organ za razrešnico Parlament na priporočilo Sveta.

Proračun A) 8,0 milijarde EUR (100 % iz splošnega proračuna Evropske unije) za proračun za vseevropsko prometno omrežje, ki se nanaša na finančni okvir 2007–2013. 780,0 milijona EUR neporavnanih proračunskih obveznosti v zvezi s finančno perspektivo 2000–2006. Agencija izvršuje operativni proračun pod odgovornostjo Komisije. B) 5,2 milijona EUR (100 % subvencija Skupnosti) za administrativni proračun, ki ga Agencija izvršuje samostojno. Število zaposlenih 31. decembra 2008 Začasna delovna mesta: 32 delovnih mest v kadrovskem načrtu, od tega 23 (72 %) zasedenih. Pogodbeni uslužbenci: 67 načrtovanih delovnih mest, od tega jih je bilo zasedenih 44 (66 %). Skupno število zaposlenih: 99 (67 zasedenih) Odgovorni so za: (a) operativne naloge: 61 (44 zasedenih) (b) upravne naloge: 38 (23 zasedenih)